7. ДАНЪЧНА ПОЛИТИКА

1. 31977 L 0388: Шеста директива 77/388/ЕИО на Съвета от 17 май 1977 г. относно хармонизирането на законодателствата на държавите-членки относно данъците върху оборота – обща система за данъка върху добавената стойност: единна данъчна основа (ОВ L 145, 13.6.1977 г., стр. 1), последно изменена с:

- 32002 L 0038: Директива 2002/38/ЕО на Съвета от 7.5.2002 г. (ОВ L 128, 15.5.2002 г., стр. 41).

а) Чрез дерогация от член 12, параграф 3 от Директива 77/388/ЕИО, Унгария може да продължи да прилага:

(i) намалена ставка на данък добавена стойност не по-ниска от 12% върху предоставянето на въглища, брикети и кокс, дърва за огрев и дървени въглища, както и върху предоставянето на областни отоплителни услуги до 31 декември 2007 г., и

(ii) намалена ставка на данък добавена стойност не по-ниска от 12% върху предоставянето на ресторантьорски услуги и хранителни стоки, продавани на сходни места, до 31 декември 2007 г. или до изтичане на преходния период посочен в член 28 от директивата, в зависимост от това кое от двете настъпи по-рано;

б) Без да се засяга официално решение, приемано съгласно процедурата, посочена в член 12, параграф 3, б) от Директива 77/388/ЕИО, Унгария може да продължи да прилага намалена ставка на данък добавена стойност от не по-ниска от 5% върху предоставянето на природен газ и електричество до една година след датата на присъединяване;

в) За целите на прилагането на член 28, параграф 3, б) от Директива 77/388/ЕИО, Унгария може също така да продължи да освобождава от данък добавена стойност международния превоз на пътници, посочен в точка 17 на приложение Е към директивата, до изпълнение на условията, посочени в член 28, параграф 4 от директивата или докато същото освобождаване се прилага от някоя от настоящите държави-членки, в зависимост от това кое от двете настъпи по-рано.

2. 31992 L 0079: Директива 92/79/ЕИО на Съвета от 19 октомври 1992 г. за сближаването на данъците върху цигари (ОВ L 316, 31.10.1992 г., стр. 8), последно изменена с:

- 32002 L 0010: Директива 2002/10/ЕО на Съвета от 12.2.2002 г. (ОВ L 46, 16.2.2002 г., стр. 26).

Чрез дерогация от член 2, параграф 1 от Директива 92/79/ЕИО, Унгария може да отложи прилагането на общия минимален акциз върху продажната цена на дребно (включваща всички данъци) за цигарите от най-търсената ценова категория до 31 декември 2008 г., при условие че през този период Унгария постепенно хармонизира акцизните си ставки с общия минимален акциз, предвиден в директивата.

Без да се засягат разпоредбите на член 8 от Директива 92/12/ЕИО на Съвета относно общите условия за стоките, които се облагат с акциз и складирането, движението и контрола на такива стоки [4], и след като уведомят Комисията, държавите-членки могат, докато се прилага горепосочената дерогация, да поддържат същите количествени ограничения за цигари, които могат да се внесат на техните територии от Унгария без допълнително заплащане на акциз, каквито ограничения се прилагат за внос от трети страни. Държавите-членки, които се възползват от тази възможност, могат да извършват необходимите проверки, при условие че тези проверки не засягат правилното функциониране на вътрешния пазар.

[4] ОВ L 76, 23.3.1992 г., стр. 1. Директива, последно изменена с Директива 2000/47/ЕО (ОВ L 193, 29.7.2000 г., стр. 73).

--------------------------------------------------